CELEX: 62009TN0396
Language: et
Date: 2009-10-06 00:00:00
Title: Kohtuasi T-396/09: 6. oktoobril 2009 esitatud hagi — Vereniging Milieudefensie und Stichting Stop Luchtverontreiniging Utrecht versus komisjon

5.12.2009   
            
            
               ET
            
            
               Euroopa Liidu Teataja
            
            
               C 297/28
            
         6. oktoobril 2009 esitatud hagi — Vereniging Milieudefensie und Stichting Stop Luchtverontreiniging Utrecht versus komisjon
   (Kohtuasi T-396/09)
   2009/C 297/41
   Kohtumenetluse keel: hollandi
   
      Pooled
   
   
      Hagejad: Vereniging Milieudefensie (Amsterdam, Madalmaad) ja Stichting Stop Luchtverontreiniging Utrecht (Utrecht, Madalmaad) (esindaja: Rechtsanwalt A. van den Biesen)
   
      Kostja: Euroopa Ühenduste Komisjon
   
      Hagejate nõuded
   
   Hagejad paluvad
   
               —
            
            
               tunnistada hagi põhjendatuks;
            
         
               —
            
            
               tühistada komisjoni 28. juuli 2009. aasta otsus K(2009) 6121, mida on vaidlustatud käesolevas kohtuasjas;
            
         
               —
            
            
               kohustada komisjoni Esimese Astme Kohtu määratud tähtaja jooksul vaide sisuliselt läbi vaatama;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagejad on kaks Madalmaade keskkonnakaitse organisatsiooni, kes taotlesid kostjalt määruse nr 1267/2006 (1) artikli 10 lõike 1 alusel komisjoni varasema, 7. aprilli 2009. aasta otsuse K(2009) 2560 ülevaatamist, millega komisjon andis Madalmaadele loa täita hilisemaks kuupäevaks direktiivist 2008/50/EÜ (2) tulenevat kohustust välisõhu kvaliteedi parandamise kohta. Hagejad vaidlustavad komisjon otsuse, millega viimane tunnistas vastuvõetamatuks hagejate taotluse komisjoni varasema, Madalmaadele suunatud otsuse ülevaatamiseks.
   Hagejad põhjendavad oma hagi sellega, et komisjon ei tuginenud vaidlusaluses otsuses määruse nr 1367/2006 artikli 2 lõike 1 punktis c sätestatud kohaldamisala piirangule, mistõttu 7. aprilli 2009. aasta otsuse vastuvõtmisel ei tegutsenud komisjon seadusandjana.
   Lisaks väidavad hagejad, et 7. aprilli 2009. aasta otsus on kohaldatav üksnes üksikisikule, mitte üldiselt.
   Viimasena leiavad hagejad, et olukorras, kus teisene ühenduse õigus ei ole kooskõlas Århusi konventsiooniga (3), tuleb asjaomast õigusnormi tõlgendada kooskõlas selle konventsiooniga ja kui see ei ole võimalik, peavad ühenduse organid ja asutused konventsiooni vahetult kohaldama. Seetõttu tuleb määruse nr 1367/2006 artikli 2 lõike 1 punkt g jätta kohaldamata.
   
      (1)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13).
   
      (2)  Euroopa Parlamendi ja nõukogu 21. mai 2008. aasta direktiiv 2008/50/EÜ välisõhu kvaliteedi ja Euroopa õhu puhtamaks muutmise kohta (ELT L 152, lk 10).
   
      (3)  2005/370/EÜ: Nõukogu 17. veebruari 2005. aasta otsus keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise konventsiooni sõlmimise kohta Euroopa Ühenduse nimel (ELT L 124, lk 1).